Legal Document

Category: 1

Text:
13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 26650 της 13 Μαΐου/8 Ιουν. 1957 Περί των όρων και υποχρεώσεων υφ’ ους επιτρέπεται η παρασκευή και διάθεσις φυσικού και τεχνητού (αεριούχου)αφρώδους οίνου. Έχοντες υπ’ όψει τας παρ. 2, 3 και 7 του άρθρ.1 του Νόμ. 3501/1928 «περί κυρώσεως και τροποποιήσεως του από 13 Νοεμ. 1927 Ν.Δ/τος περί κυρώσεως και τροποποιήσεως των Ν.Δ/των 1)από 12 Μαΐου 1926 περί εμπορίου του οίνου κλπ. και 2)από 10.9.1926 περί αναστολής ισχύος των άρθρ. 8 και 13 του Ν.Δ. της 12.5.1926 κλπ.», ως το άρθρον τούτο συνεπληρώθη δια του άρθρ.1 του Ν.Δ. 3419/55 «περί τροποποιήσεως και συμπληρώσεως ισχυουσών διατάξεων Νόμων περί εμπορίας του οίνου και προστασίας της οινοπαραγωγής», αποφασίζομεν: Ειδική άδεια λειτουργίας Άρθρ.1.-1.Ειδική άδεια λειτουργίας οινοποιείου προς παρασκευήν φυσικού ή τεχνητού (αεριούχου) αφρώδους οίνου, χορηγείται μόνον εις τους κεκτημένους εν λειτουργία, συστηματικόν οινοποιείον παρασκευάζον οίνους δι’ εσωτερικήν και εξωτερικήν εμπορίαν, λειτουργούν κατόπιν αδείας ιδρύσεως χορηγουμένης κατά Νόμον δι’ αποφάσεως των Υπουργών Οικονομικών και Βιομηχανίας. «Το συστηματικόν οινοποιείον δέον να πληροί τους κάτωθι όρους: α)Τούτο δέον να έχη ως κύριον έργον του την παρασκευή οίνων δι’ εσωτερικήν και εξωτερικήν εμπορίαν δια της κατεργασίας νωπών σταφυλών. β)Να διαθέτη τα κάτωθι μηχανήματα και εγκαταστάσεις. 1)Πλήρες μηχανοκίνητον συγκρότημα εκθλίψεως σταφυλών. 2)Σταφυλοδόχον. 3)Αντλίας δια την μεταφοράν του παραγομένου γλεύκους και οίνου. 4)Ψυγεία ζυμώσεως. 5)Εγκαταστάσεις διηθήσεως οίνων και γλευκών. 6)Συγκρότημα οινοδεξαμενών διαφόρων μεγεθών ειδικώς κατασκευασμένων δια την οινοποιήσιν και την αποθήκευσιν οίνων και γλευκών. 7)Κτιριακάς εγκαταστάσεις δια την στέγασιν των γραφείων, του χημικού εργαστηρίου, του συγκροτήματος εκθλίψεως σταφυλών και λοιπών βοηθητικών χώρων. 8)Χώρους υγιεινής και παραμονής δια τους εργαζομένους. 9)Πλήρες δίκτυον υδρεύσεως εκ του υδραγωγείου της πόλεως ή ηλεγμένης πηγής. 10)Η χωρητικότης των οινοδεξαμενών να είναι 5.000 εκατόλιτρα τουλάχιστον, η δε δυναμικότης των διαφόρων μηχανημάτων ανάλογος προς αυτήν. γ)Η εν γένει κατασκευή του οινοποιείου ως και η τοποθέτησις εν αυτώ των διαφόρων μηχανημάτων και λοιπών εγκαταστάσεων δέον να γίνη βάσει σχεδίου ίνα επιτευχθή ούτω η ακώλυτος και καλή λειτουργία του οινοποιείου και η τήρησις των όρων υγιεινής και καθαριότης». Το ανωτέρω εντός « » δεύτερον εδάφιον προσετέθη δια του άρθρ. 1 της υπ’αριθ. 27030/4292 της 16 Ιουν./8 Ιουλ. 1971 αποφ. Υπ. Οικονομικών και Εμπορίου (ΦΕΚ Β΄ 528).  Βλ. και το σχόλιον υπό την παρ. 6 του άρθρ. 2 του παρόντος. 2.Ο οινοποιός ο βουλόμενος να τύχη της κατά την προηγουμένην παράγραφον του παρόντος άρθρου ειδικής αδείας λειτουργίας, οφείλει ένα μήνα προ της 1ης Ιανουαρίου εκάστου έτους ή ένα μήνα προ πάσης μεταγενεστέρας ενάρξεως των εργασιών του να υποβάλη εις το αρμόδιον Παράρτημα του Γενικού Χημείου του Κράτους σχετικήν αίτησιν συνοδευομένην υπο σχεδιαγράμματος, εν η να ορίζη: α)Το όνομα και επώνυμον του εργοστασιάρχου και του εν περιπτώσει απουσίας αντιπροσώπου αυτού. β)Την πόλιν και θέσιν εν η κείται το οινοποιείον. γ)Το είδος του αφρώδους οίνου ον προτίθεται να παρασκευάση. δ)Τα ειδικά μηχανήματα τα δια την παρασκευήν του αφρώδους οίνου χρησιμοποιούμενα μεθ’ απασών των συναφών μηχανικών εγκαταστάσεων και τον προορισμόν εκάστου τούτων και ε)Την εφαρμοστέαν μέθοδον παρασκευής του αφρώδους οίνου. 3.Η υπηρεσία του αρμοδίου Παραρτήματος του Γεν. Χημείου του Κράτους ορίζει δύο μεν χημικούς προκειμένου περί παρασκευής φυσικού αφρώδους οίνου, ένα δε χημικόν προκειμένου περί κατασκευής τεχνητού αεριούχου αφρώδους οίνου, οίτινες ενεργούσιν εμπεριστατωμένην αυτοψίαν εν τω οινοποιείω προς επαλήθευσιν του περιεχομένου της υποβληθείσης αιτήσεως και προς διαπίστωσιν εάν τούτο και αι εν γένει εγκαταστάσεις αυτού ανταποκρίνωνται πλήρως προς τας απαιτήσεις καλής παρασκευής του προϊόντος, ως και προς τα δια της παρούσης αποφάσεως οριζόμενα. Περί πάντων τούτων συντάσσεται λεπτομερής έκθεσις, ήτις υποβάλλεται μετά της αιτήσεως και του σχεδιαγράμματος εις την Γενικήν Διεύθυνσιν του Γενικού Χημείου του Κράτους συνοδευομένη υπό ητιολογημένης εκθέσεως του Διευθυντού του Παραρτήματος. (Αντί της σελ. 613) Σελ.613(α) Προστασία Οίνου 16.Θ.γ.13 Εις πόλεις ένθα δεν εδρεύει Παράρτημα του Γενικού Χημείου του Κράτους, η ως ανωτέρω αίτησις μετά του σχεδιαγράμματος υποβάλλεται εις την Οικονομικήν Εφορίαν, ήτις διαβιβάζει ταύτην εις το πλησιέστερον Παράρτημα του Γεν. Χημείου του Κράτους, δια την υπ’ αυτού περαιτέρω κατά τα άνω ενέργειαν. 4.Η Γενική Διεύθυνσις του Γενικού Χημείου του Κράτους μετά τον έλεγχον των υποβληθέντων αυτή κατά τα ανωτέρω στοιχείων, των οποίων δύναται να διατάξη την συμπλήρωσιν προς μόρφωσιν πληρεστέρας γνώμης, χορηγεί την ειδικήν άδειαν λειτουργίας παρασκευής φυσικού ή τεχνητού (αεριούχου) αφρώδους οίνου, εφ’ όσον συντρέχουσι και αι προϋποθέσεις των διατάξεων των άρθρ. 2 (παρ. 1) και 3 (παρ. 1) της παρούσης αποφάσεως. 5.Η χορηγηθείσα ειδική άδεια λειτουργίας δύναται να ανακληθή εν περιπτώσει μη τηρήσεως των δια της παρούσης αποφάσεως οριζομένων όρων και υποχρεώσεων, δι’ αποφάσεως των Υπουργών των Οικονομικών και Εμπορίου, εκδιδομένης μετά σύμφωνον γνώμην του Συμβουλίου Φορολογίας Οινοπνεύματος. 6.Δεν απαιτείται η λήψις ειδικής αδείας λειτουργίας δια την παρασκευήν τεχνητού αεριούχου οίνου, εφ’ όσον ούτος παρασκευάζεται δι’ εισπιέσεως εντός του οίνου μικράς ποσότητος διοξειδίου του άνθρακος συσκευαζομένου εντός κοινών φιαλών και δεν οπλίζεται ο λαιμός και το στόμιον της φιάλης δια σύρματος, ως τούτο γίνεται προς ασφάλειαν δια τους φυσικούς ή τεχνητούς αφρώδεις οίνους, αλλά κλείεται το στόμιον της φιάλης απλώς δια μεταλλικού πώματος. «7.Επίσης δεν απαιτείται η λήψις ειδικής αδείας λειτουργίας δια την παρασκευήν φυσικού αφρώδους οίνου, υπό των οινοπαραγωγών, οινοποιών, και λοιπών επιτηδευματιών της Κοινότητος Ζίτσης και λοιπών Κοινοτήτων της Ηπείρου εκ παραδόσεως παρασκευαζουσών τούτων, εφ’ όσον ο φυσικός ούτος αφρώδης οίνος συσκευάζεται εντός κοινών συνήθων φιαλών πωματιζομένων άνευ οπλισμού τινος δια σύρματος, αλλά απλώς δια μεταλλικού πώματος μετά η άνευ φελλού, ή κατά ετερόν τινα απλούν τρόπον». Η παρ. 7 προσετέθη δυνάμει της υπ’αριθ. 58050 της 26 Νοεμ./9 Δεκ. 1957 αποφ. Υπ. Οικονομικών και Εμπορίου. Σελ. 614(α) 16.Θ.γ.13 Προστασία Οίνου Φυσικός αφρώδης οίνος Άρθρ.2.-1.Αι εγκαταστάσεις παρασκευής και εμφιαλώσεως των οινοποιείων των παρασκευαζόντων φυσικόν αφρώδη οίνον δέον να μη είναι υπόγειοι, προς δε να είναι άρτιαι, εγγυώμεναι δια την καλήν παρασκευήν τούτου και να ανταποκρίνωνται εις πάσας τας απαιτήσεις της επιστήμης και της τεχνικής. Οι χώροι εν οις αύται εισίν εγκατεστημέναι, δέον να είναι επαρκείς δια την άνετον εν αυτοίς εργασίαν, να τηρώνται απολύτως καθαραί και να πληρώσι τους όρους υγιεινής δια τους εν αυτοίς εργαζομένους. Αι φιάλαι δέον να πλύνωνται δια μηχανικών συσκευών. 2.Ο προς παρασκευήν φυσικού αφρώδους οίνου χρησιμοποιούμενος οίνος δέον να είναι αμπελίτης γνήσιος, υγιής και κανονικός, εκλεκτής και καταλλήλου ποιότητος, να πληροί δε τους σχετικούς δια τους οίνους όρους του Νόμ. 3501/1928, ως ούτος ετροποποιήθη και συνεπληρώθη μεταγενεστέρως. 3.Ο φυσικός αφρώδης οίνος δέον να ανταποκρίνεται κατά την σύστασιν και ποιότητα, τα οργανοληπτικά και εργαστηριακά δεδομένα προς οίνον του τύπου εις ον ανήκει, να έχη βαθμόν οινοπνεύματος ανώτερον των 11 εις 15 Κ και να είναι συσκευασμένος εντός ανθεκτικών φιαλών ειδικώς πωματιζομένων. 4.Επί των φιαλών εν αις είναι συσκευασμένος ο φυσικός αφρώδης οίνος δέον να επικολλάται ετικέττα εφ’ ης δι’ Ελληνικών γραμμάτων ή και δια Λατινικών να αναγράφεται η επωνυμία του παρασκευάσαντος τούτο οινοποιείου, η πόλις και η διεύθυνσις εν η τούτο κείται και το σήμα του οινοποιείου, προς δε και η μέθοδος παρασκευής τούτου (π.χ. παρεσκευάσθη δια φυσικής ζυμώσεως εντός φιαλών (METHODE CHAMPENOISE) ή παρεσκευάσθη εντός κλειστών δοχείων (FERMENTE EN OUVE CLOSE). Επί του άνω μέρους του στήθους της φιάλης δέον να επικολλάται ετέρα ετικέττα σχήματος ελλειψοειδούς (μεγάλη διάμετρος 5 εκ. μ. μικρά διάμετρος 3 εκ. μ.) χρώματος βαθέος ερυθρού, επί της οποίας θα αναγράφωνται δι’ Ελληνικών κεφαλαίων γραμμάτων, χρώματος χρυσίζοντος ύψους 0,4 εκ. μ. αι λέξεις “φυσικός αφρώδης οίνος”, ως το εν τέλει της παρούσης παρατιθέμενον υπόδειγμα (κλισέ). 5.Απαγορεύεται η αναγραφή επί των ετικεττών της λέξεως CHAMPAGNE ή καμπανίτης ή παραγώγων τούτων παραστάσεων ή τοπωνυμιών μη ανταποκρινομένων προς την περιφέρειαν εν η παρήχθη ο οίνος. «6.Εντός του συστηματικού οινοποιείου του λαβόντος ειδικήν άδειαν παρασκευής φυσικού αφρώδους δέον να μη λειτουργή έτερον εργαστήριον χρησιμοποιούν ή παράγον διοξείδιον του άνθρακος, οίον εργαστήριον παρασκευής τεχνητού αφρώδους οίνου, αεριούχων ποτών, ζύθου, παρασκευής διοξειδίου του άνθρακος κλπ.». Η παρ. 6 προσετέθη δια του άρθρ. 2 της υπ’ αριθ. 27030/4292 της 16 Ιουν./8 Ιουλ. 1971 αποφ. Υπ. Οικον. και Εμπορίου (ΦΕΚ Β΄ 528). Δια του άρθρ. 3 της ανωτέρω υπ’ αριθ. 27030/4292/1971 αποφάσεως ωρίσθη ότι “τα λειτουργούντα σήμερον εργαστήρια παρασκευής φυσικού και τεχνητού αφρώδους οίνου κατόπιν ειδικής αδείας λειτουργίας και μη πληρούντα τους ως άνω όρους δεν δύνανται να ανανεώσωσι την άδειαν ταύτην δια το έτος 1973 εάν δεν συμμορφωθώσι προς τας διατάξεις της παρούσης”. Η ανωτέρω προθεσμία παρετάθη μέχρι 31.12.1973 δια της υπ’ αριθ. 49110/7953 της 27 Δεκ. 1972/19 Ιαν. 1973 (ΦΕΚ Β΄ 59) αποφ. Υπ. Εθν. Οικον. και Οικονομικών. Δια της υπ’ αριθ. 24532/4485 της 26 Μαρτ./20 Απρ. 1974 (ΦΕΚ Β΄ 423) αποφ. Υπ. Οικον. και Εμπορίου παρετάθη η τασσομένη προθεσμία δια της παρ. 2 του άρθρ .3 της υπ’ αριθ. 27030/4292/16.6.71 αποφάσεως ημών, περί συμπληρώσεως της υπ’ αριθ. 26650/13.5.57 αποφάσεως “περί των όρων και υποχρεώσεων υφ’ ους επιτρέπεται η παρασκευή και η διάθεσις φυσικού και τεχνητού (αεριούχου) αφρώδους οίνου”, μέχρι της 31.12.1974. Τα λειτουργούντα την 16ην Ιουν. 1971, κατόπιν ειδικής αδείας λειτουργίας, εργαστήρια παρασκευής φυσικού και τεχνητού αφρώδους οίνου και μη πληρούντα τους όρους της ανωτέρω αποφάσεως, δύνανται ν’ ανανεώσωσι την άδειαν ταύτην και δια το έτος 1974. Δια της υπ’ αριθ. 24821/5997 της 25 Φεβρ./7 Μαρτ. 1977 (ΦΕΚ Β΄ 188) ομοίας, η ανωτέρω προθεσμία παρετάθη μέχρι 31 Δεκ. 1978 και το δικαίωμα ανανεώσεως της αδείας δια τα έτη 1977 και 1978. Με την 23362/4636/31 Μαρτ.–16 Απρ. 1979 απόφαση Υπουρ. Οικονομικών και Εμπορίου «περί παρατάσεως προθεσμίας εφαρμογής της αποφάσεως για τους όρους λειτουργίας εργαστηρίων παρασκευής αφρωδών (αεριούχων) οίνων (ΦΕΚ Β΄ 370) παρατείνεται η προθεσμία λήξεως που ορίζει το άρθρ. 3 της 27030/4292/16.6.71 αποφάσεως που τροποποιήθηκε με τη 2521/601/8.1.1975 όμοια, μέχρις οριστικής ρυθμίσεως του όλου θέματος των οινοποιείων και εργαστηρίων εμφιαλώσεως μέσα στα πλαίσια του νόμ. 396/1976, για τα εργαστήρια παρασκευής αφρωδών (αεριούχων) οίνων που λειτουργούσαν κατά το χρόνο που εκδόθηκε η 27030/4292/16.6.1971 απόφαση και λειτουργούν από τότε συνεχώς μέχρι σήμερα. (Αντί για τη σελ. 615(δ) Σελ. 615(ε) Προστασία Οίνου 16.Θ.γ.13 «7.Τα εργαστήρια παρασκευής του φυσικού αφρώδους οίνου αποτελούν ιδίας λειτουργικάς μονάδας εφωδιασμένας δια του απαιτουμένου μηχανικού εξοπλισμού, τόσον δια την παρασκευήν του αφρώδους οίνου, όσον και δια την εμφιάλωσιν αυτού και δύνανται να στεγάζωνται εις χώρους μακράν των εγκαταστάσεων του κυρίως οινοποιείου, εφ’ όσον δεν πληρούνται αι προϋποθέσεις της παρ. 6». Η παρ. 7 προσετέθη δια του άρθρ. 1 της υπ’αριθ. 16526/3951 της 23 Αυγ./30 Σεπτ. 1975 (ΦΕΚ Β΄ 1074) αποφ. Υπ. Οικον. και Εμπορίου. Τεχνητός αεριούχος αφρώδης οίνος Άρθρ.3.-1.Αι εγκαταστάσεις εμφιαλώσεως των οινοποιείων των παρασκευαζόντων τεχνητόν αεριούχον αφρώδη οίνον, η συσκευασία τούτου εις φιάλας, ως και ο προς παρασκευήν τούτου χρησιμοποιούμενος οίνος δέον να πληρώσι τας διατάξεις των παρ. 1, 2 και 3 του προηγουμένου άρθρ. 2. 2.Το δια την παρασκευήν του τεχνητού αεριούχου αφρώδους οίνου χρησιμοποιούμενον διοξείδιον του άνθρακος δέον να πληροί τους όρους τους καθοριζομένους υπό του Κώδικος των διατάξεων «περί τροφίμων, ποτών και αντικειμένων κοινής χρήσεως»-Κεφάλαιον 17–Αεριούχα ποτά, άρθρ. 2. 3.Επί των φιαλών εν αις είναι συσκευασμένος ο τεχνητός αεριούχος αφρώδης οίνος δέον να επικολλάται ετικέττα εφ’ ης δι’ Ελληνικών γραμμάτων ή και δια Λατινικών να αναγράφεται η επωνυμία του παρασκευάσαντος τούτο οινοποιείου, η πόλις και η διεύθυνσις του οινοποιείου και το σήμα του οινοποιείου. Επί του άνω μέρους τους στήθους της φιάλης δέον να επικολλάται απαραιτήτως ετέρα ετικέττα σχήματος ρόμβου με την μεγάλην διαγώνιον οριζοντίαν και την μικράν κάθετον (μεγάλη διαγώνιος 5,5 εκ. μ., μικρά διαγώνιος 4 εκ. μ.), χρώματος βαθέος πρασίνου, επί της οποίας θα αναγράφωνται δια γραμμάτων χρώματος λευκού ύψους 0,3 εκ. μ. αι λέξεις «Τεχνητός αεριούχος αφρώδης οίνος», ως το εν τέλει της παρούσης παρατιθέμενον υπόδειγμα (κλισέ). Σελ. 616(ε) 4.Απαγορεύεται η επένδυσις των λαιμών των φιαλών τούτων δια ποικιλμάτων χρυσιζόντων ή αργυροχρόων ή ετέρων χρωμάτων των χαρακτηριστικώς χρησιμοποιουμένων δια τους φυσικούς αφρώδεις οίνους, ως και η αναγραφή επί των ετικεττών των λέξεων CHAMPAGNE ή καμπανίτης ή παραγώγων τούτων προς δε και παραπλανητικών παραστάσεων. Επιτρέπεται η χρησιμοποιήσις επί των στομίων των φιαλών προς κάλυψιν του πώματος συνήθων καλυμμάτων (καψουλών), των οποίων όμως το μήκος μετρούμενον από του χείλους της φιάλης προς το στήθος αυτής δέον να μη υπερβαίνη τα 5 εκ. μ. Μεταβατικαί διατάξεις Άρθρ.4.-«1.Τα ήδη λειτουργούντα οινοποιεία ή εγκαταστάσεις παρασκευής φυσικού ή τεχνητού αφρώδους οίνου υποχρεούνται όπως μέχρι 31.3.1959 συμμορφούμενοι προς τα τη παρούση αποφάσει οριζόμενα, ζητήσωσι και εφοδιασθώσι δι’ ειδικής αδείας λειτουργίας υπό τας προϋποθέσεις των άρθρ. 1, 2 και 3 της παρούσης. 2.Παρέχεται επίσης προθεσμία μέχρι 31.7.1959 κυκλοφορίας φιαλών φυσικού ή τεχνητού αφρώδους οίνου παρασκευασθέντος και εμφιαλωθέντος μέχρι της 31ης Μαρτ. 1959». Αι παρ. 1 και 2 αντικατεστάθησαν ως άνω δια της υπ’ αριθ. 50660/6210 της 11 Οκτ./25 Νοεμ. 1958 αποφ. Υπ. Οικον. και Εμπορίου. 3.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Περί της παρασκευής και διαθέσεως αφρώδους «οινοζύθου», Βλ. Ν.Δ. 3337/1955 εν τόμ. 28 σελ. 260,01. 16.Θ.γ.13 Προστασία Οίνου Προστασία Οίνου 16.Θ.γ.13 16.Θ.γ.13 Προστασία Οίνου